Pirma mano „tikra“ investicija – buvo indėlis „Snoro“ banke. Už jį gavau 10% metinių palūkanų, kas šiuo metu atrodo neįtikėtina. Procesas buvo paprastas – užteko nuvykti į banką ir perdavus grynus pinigus indėlis jau buvo užskaitytas metams. Už indėlius šiuo metu siūlomos artimos 0 palūkanos. Kaip pradėti investuoti 2019-aisiais?

Šis įrašas yra skirtas visiems žmonėms, įskaitant Jūsų giminaičius, antrąsias puses, kurie gali investuoti, tačiau teisinasi, kad nesupranta, kaip tai daryti, kad tam reikia daug pinigų ir trūksta laiko. Mane informacija pasidalinti paskatino mano tėtė, perskaitęs straipsnį VŽ ir pasakęs, kad mąsto taip pat. Tad šią informaciją skiriu jam ir kitiems pradedantiesiems investuotojams.

Jums reikės:

10 minučių perskaityti šį straipsnį ir užsiregistruoti pasirinktoje investavimo platformoje; €5 (pasirinktinai); Sugebėjimų naudotis Facebook (atitinkamų sugebėjimų užtenka ten užsiregistruoti ir dalyvauti virtualiame gyvenime)

Viskas. Jeigu neturite vieno iš trijų paminėtų įgūdžių – investavimas ne Jums, pasimėgaukite šia diena. Jei minimalią kartelę prašokote, investuojant €5 į mėnesį artimiausius 30 metų ir gaunant 10% metinių palūkanų galite tikėtis turėti virš €11.000 po trisdešimtmečio. Dar truputėlis ir galėsite leistis į kelionę aplink pasaulį.

Kur investuoti?

Smulkiems investuotojams Lietuvoje su 5 laisvais eurais paprasčiausia, mano nuomone, būtų investuoti į paskolas. Pasirinkite Jums patinkančią įmonę iš Lietuvos Banko licencijuotų tarpusavio skolinimo platformų – šiuo metu didžiausios yra Paskolų Klubas, FinBee ir Savy.

Tris metus investuoju FinBee, tad tolimesnius žingsnius pasakosiu per man pažįstamos platformos prizmę.

Norėdami užsiregistruokite FinBee, galite spausti ant šios nuorodos (aš už Jūsų registraciją gausiu mažą komisinį, kuris padės man išlaikyti šį blogą) ir pasirinkite „Pradėti investuoti“. Užpildykite registracijos formą. Po registracijos įkelkite savo dokumento nuotrauką savo paskyroje ir užpildykite trumpą anketą apie savo patirtį skolinant. Spustelkite įnešti lėšas ir nurodytais rekvizitais perveskite €5. Kairiame meniu pasirinkite “Auto-skolinimas” ir iššokusiame lange pasirinkite Jūsų riziką atitinkantį portfelį (pradžiai galite rinktis konservartyvų, kai įgusite labiau, galėsite keisti nustatymus) ir įveskite sumą, kurią planuojate investuoti, pagal kurią bus parinkta paskolos suma (šiuo atveju galite įvesti €5, sumą ateityje galėsite bet kada pakeisti).

Pasirinkite portfelį pagal savo riziką.

6. Po mėnesio kartokite ketvirtą žingsnį artimiausius trisdešimt metų.

Sunkiausia yra pradėti. Pradėjus sunku sustoti. Tad, tikiuosi, jog šis pradžiamokslis padės Jums arba Jūsų artimiesiems suprasti kaip pradėti investuoti ir atrasti investavimo pasaulį. Aš daugiau nei €5 per mėnesį išleidžiu alui. Atsisakius poros bokalų alaus bare per mėnesį, galite turėti 3 000 bokalų alaus po trisdešimt metų.

Ar teko susidurti su kitais sunkumais investavimo pradžioje? Kokia Jūsų istorija?

P.S. prieš atliekant investicinius sprendimus būtinai patys įsigilinkite į produktą ir jį ištyrinėkite. Šis straipsnis yra tik mano dalinimasis savo patirtimi ir nėra rekomendacija priimti investicinius sprendimus. Aš esu šališkas žmogus ir galiu būti priklausomas nuo gaunamų referal’ų, galiu dirbti rekomenduojamoje įmonėje arba būti jos akcininku. Do your own research.